Burger King

Burger King Corporation (lyhennettynä BK) on suuri kansainvälinen pikaruokaketju, jonka päätuote on hampurilaiset. Yhtiö perustettiin vuonna 1954 Miamissa Floridassa. Vuonna 2013 Burger King -ravintoloita oli noin 13 600 kappaletta 72 eri valtiossa. McDonald’s on yksi Burger Kingin tärkeimmistä kilpailijoista. Vuonna 2020 Burger King -ravintoloita maailmanlaajuisesti on noin 18 500.

 Historiaa 
pienoiskuva|vasen|Burger Kingin päämaja Miamissa.
vasen|pienoiskuva|Burger King maailmalla.Punaisella maat, joissa on BK-ketjun ravintoloita.Oranssilla maat, joissa on ennen ollut BK-ravintoloita.Keltaisella Australia, jossa ravintolat on muutettu uuteen Hungry Jack’s -ketjuun vuonna 2003.
Burger Kingin prototyyppi perustettiin vuonna 1953 Jacksonvillessa Floridassa nimellä Insta-Burger King. Yritys kuitenkin luisui jo seuraavana vuonna taloudelliseen ahdinkoon, jonka jälkeen kaksi miamilaista franchising-yrittäjää David Edgerton ja James McLamore ostivat yrityksen ja nimesivät sen Burger Kingiksi. Vuonna 1957 lanseerattiin Whopper-hampurilainen, josta tuli Burger Kingin lippulaivatuote.

Vuonna 1967 Egerton ja McLamore myivät Burger Kingin Pillsbury Companylle. Kaksi vuotta myöhemmin avattiin ensimmäinen Yhdysvaltain ulkopuolella sijaitseva Burger King -ravintola Kanadan Ontariossa sijaitsevaan Windsoriin. Euroopan ensimmäinen Burger King -ravintola avattiin Espanjan Madridiin vuonna 1975. Pillsbury Company yritti useita kertoja uudistaa Burger Kingiä. Merkittävin muutos tapahtui vuonna 1978, kun Burger King palkkasi McDonald'sin johtajan Donald N. Smithin auttamaan uudistustöissä. Muutoksiin kuuluivat muun muassa uudistetut franchising-sopimukset, laajempi tuotevalikoima ja nykyaikaisemmat ravintolailmeet. 1980-luvun lopulla Burger King ajautui Pillsbury Companyn mukana vaikeuksiin. Vuonna 1989 Pillsbury Companyn osti Grand Metropolitan, jonka omistukseen siirtyi myös Burger King. Onnistuneet tuoteuutuudet ja yhteydet Walt Disney Companyyn tuottivat vastapainoa imago-ongelmiin ja tuloksettomaan mainontaan. Grand Metropolitan myi paljon Burger Kingin omaisuutta parantaakseen yrityksen myyntiä, ja irtisanoi paljon henkilökuntaa. Vuonna 1997 Grand Metropolitan fuusioitui olutyhtiö Guinnessin kanssa ja syntyi uusi yhtiö nimeltä Diageo. Jatkuva ja järjestelmällinen institutionaalinen brändin laiminlyönti vahingoitti yritystä niin paljon, että toimilupia purettiin paljon.

Vuonna 2000 Diageo asetti Burger Kingin myyntiin, ja TPG Capital osti sen vuonna 2002. Uusi omistaja teki Burger Kingille uudistuksia muun muassa tuotevalikoimaan, mainontakampanjoihin ja ravintolailmeeseen, minkä ansiosta Burger Kingin liiketoiminta parani huomattavasti. Kuitenkin vuosien 2007–2009 finanssikriisin aikana Burger Kingin taloudellinen tilanne heikkeni kun sen pääkilpailijan McDonald'sin tilanne parani. Syyskuussa 2010 TPG Capital myi Burger Kingin brasilialaiselle 3G Capitalille, joka on sitoutunut investoimaan voimakkaasti Burger Kingiin.

Aikaisemmat logot

 Burger King Suomessa 

Burger King toimi ensimmäistä kertaa Suomessa vuosina 1982–1985, jolloin ketjulla oli ravintola Helsingissä ja Tampereella. Ketju palasi Suomeen lähes 30 vuoden poissaolon jälkeen joulukuussa 2013, jolloin avattiin ravintola Helsingin keskustaan osoitteeseen Mannerheimintie 12. Ketju kasvoi Suomessa nopeasti vuosina 2014–2019, jolloin ravintoloiden lukumäärä nousi yli 60:een. Vuoden 2025 lopulla Suomessa toimii 69 Burger King -ravintolaa, joista 28 sijaitsee pääkaupunkiseudulla ja kaksi Tallinkin laivoilla. Suomen Burger King -ketju kuuluu Restel-konserniin.

 Tunnetuimpia tuotteita 
pienoiskuva|Whopper.
 Whopper -hampurilainen (grillattu naudanlihapihvi, salaattia, tomaattia, sipulia, suolakurkkua, ketsuppia ja majoneesia) (saatavilla myös JR-versiona)
 Steakhouse-hampurilainen (grillattu naudanlihapihvi, pekonia, juustoa, salaattia, tomaattia, paahdettua sipulia, BBQ-kastiketta ja majoneesia)
 Big King -hampurilainen (2x grillattu naudanlihapihvi, juustoa, salaattia, sipulia, suolakurkkua, Big King -kastiketta) (saatavilla myös XXL-versiona)
 Chicken Tendercrisp -kanahampurilainen (rapeaksi paneroitu kanapihvi, salaattia, tomaattia ja majoneesia)
 Long Chicken -kanahampurilainen (tunnettu myös nimellä Original Chicken Sandwich) (pitkä kanapihvi, salaattia ja majoneesia)
 Chicken Fries (”kanaranskalaiset”, leivitetyt broileritikut)
 Fish King -kalahampurilainen (kalapihvi, salaattia, suolakurkkua ja majoneesia)
 King JR. -ateria, koostuu hampurilaisesta, ranskanperunoista, virvoitusjuomasta ja Sundae-jäätelöstä tai säännöllisesti vaihtuvasta lelusta
 Mix Box koostuu snackseistä Mix Boxiin voi valita näistä snackseistä 3 x 6 kpl oman valinnan mukaan (sis. 2 dippiä), Plant·Based Nugetit, Kana Nugetit, Chili Cheese Bites, Mozzarella Tikut ja Sipulirenkaat
 Bacon King
 King Fusion -jäätelö, McFlurry -jäätelön kaltainen jäätelö.

 Muita tuotteita 
 Cheddar Cheese Fries (”cheddar juustokastikeranskalaiset”, saatavilla välillä eli rajoitetun ajan tuote/saatavilla myös chiliversio)
 Quarter Pound King (grillattu naudanlihapihvi, juustoa, sipulia, suolakurkkua, ketsuppia ja sinappia)
 Grilled Hot Dogs

Ateria koostuu hampurilaisesta, lisukkeesta (kuten ranskanperunat tai sipulirenkaat) sekä virvoitusjuomasta, mehusta tai maidosta.

 Kuvia ravintoloista 

 Lähteet  

 Aiheesta muualla    

 Burger Kingin kotisivut 
 Burger Kingin kotisivut 

*
Luokka:Seulonnan keskeiset artikkelit